
Εσωτερική διάρθρωση του Τμήματος Επιθεώρησης 
Μονάδων ΥΠΑ, της Δ/νσης Επιθεώρησης της 

ΚΥ/ΥΠΑ. 1 

ζομένων στη Μεταφραστική Υπηρεσία. 2 

Έγκριση χρησιμοποίησης και καθορισμός αμοιβής 
υπαλλήλωντης Γ.Γ.ΕΣΥΕ, υπαλλήλων άλλων Δημο¬ 
σίων Υπηρεσιών καθώς και Ειδικών Συνεργατών- 

Τροποποίηση της 2/21513/0022/9.5.2000 Απόφασης 

Παροχή της εγγύησης του Δημοσίου για τη χορήγηση 
δανείων προς αποκατάσταση ζημιών κτιρίων που 
προκλήθηκαν από τις πυρκαγιές της 25ης Αυγού- 

ΥΠΑ δΐ 1 /Α/40810/5013/12.9.2000. 7 


ΑΠΟΦΑΣΕΙ Σ 

Αριθ. Δ10/Α/43478/2575 (1) 

Εσωτερική διάρθρωση του Τμήματος Επιθεώρησης Μο¬ 
νάδων ΥΠΑ, της Δ/νσης Επιθεώρησης της ΚΥ/ΥΠΑ. 

ΟΥΠΟΥΡΓΟΣ 

ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπ’ όψη: 

Ι.-Τις διατάξεις του Ν.Δ. 714/70 «περί ιδρύσεως Δ/νσε- 


ως Εναέριων Μεταφορών παρά τω Υπουργείω Συγκοινω¬ 
νιών και Οργανώσεως της ΥΠΑ» (ΦΕΚ Α' 238), όπως τρο¬ 
ποποιήθηκε με το Ν. 1340/83 (ΦΕΚΑ' 35). 

2. - Τις διατάξεις του Π.Δ. 56/89 «Οργανισμός της ΥΠΑ 
του Υπ. Μεταφορών και Επικ/νιών» (ΦΕΚ 28 Α') όπως τρο¬ 
ποποιήθηκε με τα Π.Δ. 439/89 (ΦΕΚ Α' 190), 35/93 (ΦΕΚ 
ΑΊ3) και80/96, (ΦΕΚΑ'62). 

3. - Τις διατάξεις του άρθρου 29 Ατού 1558/85 «Κυβέρ¬ 
νηση και Κυβερνητικά όργανα» (ΦΕΚ Α' 137) όπως αυτό 
προστέθηκε με το άρθρο 27 του Ν. 2081/92 (ΦΕΚ 154 Α') 
και αντικαταστάθηκε με τη παρ. 2α του άρθρου 1 του Ν. 
2469/97 (ΦΕΚΑ'38). 

4 - Τις διατάξεις της παρ. 2.8 του άρθρου 4 της με αρ. 
Δ 10/11775/824/28.3.91 απόφασης του Υπουργού Μετα¬ 
φορών και Επικοινωνιών «περί μεταβίβασης αρμοδιοτή¬ 
των και δικαιώματος υπογραφής» «Με εντολή Υπουργού» 
στους Διοικητή, Υποδιοικητή κ.λπ. (ΦΕΚ Β' 189). 

5. -Τη διάταξη του εδαφ. Βτηςπαρ. 6του άρθρου 21 του 
Ν. 2085/92 (ΦΕΚΑ' 170) «ρύθμιση θεμάτων οργάνωσης, 
λειτουργίας και προσωπικού της Δημόσιας Διοίκησης και 
άλλες διατάξεις». 

6. - Το γεγονός ότι από τις διατάξεις της παρούσας από¬ 
φασης δεν προκαλείται δαπάνη σε βάρος του Κρατικού 
Προϋπολογισμού. 

7. - Τις άμεσες και επιτακτικές ανάγκες του Τμήματος 
Επιθεωρήσεως Μονάδων ΥΠΑ της Δ/νσης Επιθεώρησης 
της ΚΥ/ΥΠΑ, αποφασίζουμε: 

1.- Διαρθρώνουμε το Τμήμα Επιθεώρησης Μονάδων 
ΥΠΑ της Δ/νσης Επιθεώρησης της ΚΥ/ΥΠΑ σε Γραφεία με 
τις ακόλουθες αρμοδιότητες: 

α) Γραφείο Λειτουργικής Επιθεώρησης Κεντρικών και 
Περιφερειακών Μονάδων. 

- Άσκηση επιθεώρησης και ελέγχου των Κεντρικών και 
περιφερειακών υπηρεσιών της ΥΠΑ για τη διαπίστωση 
της κανονικής και εύρυθμης λειτουργίας τους και της ορ¬ 
θής εφαρμογής των κειμένων διατάξεων και σχετικών 
οδηγιών. 

- Καθοδήγηση των Περιφερειακών Υπηρεσιών επί θεμά¬ 
των αρμοδιότητας των, κατά τον διενεργούμενο Υπηρε¬ 
σιακό έλεγχο. 

- Ενημέρωση της Διοίκησης ΥΠΑ για τα απασχολούντα 
τις περιφερειακές Υπηρεσίες θέματα. 

- Κοινοποίηση των υποβαλλομένων εκθέσεων επιθεω- 


































17802 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ρησιακών ελέγχων ή αποσπασμάτων αυτών, στις κατά πε¬ 
ρίπτωση αρμόδιες Υπηρεσιακές Μονάδες. 

- Τήρηση αρχείου Εκθέσεων Επιθεωρητών ως και κάθε 
άλλου στοιχείου , για την παρακολούθηση του επιθεωρη- 
σιακού και ανακριτικού έργου. 

- Μέριμνα για τον προγραμματισμό των επιχειρησιακών 
επιθεωρήσεων και ελέγχων. 

β) Γραφείο Διοικητικών Ερευνών και εξετάσεων. 

Διενέργεια διοικητικών ερευνών και διοικητικών εξετά¬ 
σεων σε υποβαλλόμενες καταγγελίες ή σε περιπτώσεις 
διαπιστουμένων κατά τον υπηρεσιακό έλεγχο αδικημά¬ 
των, σε θέματα αρμοδιότητας της ΥΠΑ, κατόπιν εντολής 
του Υπουργού ή του εξουσιοδοτημένου οργάνου της 
ΥΠΑ, και σε έκτακτες περιπτώσεις μη επιδεχόμενες ανα¬ 
βολή, μετά από άμεση σχετική ενημέρωση καιπροφορική 
εντολή, του Διοικητή της ΥΠΑ. 

Ισχύς της απόφασης από δημοσιεύσεως. 

2.- Η απόφαση αυτή να δημοσιευθεί στην Εφημερίδα 
της Κυβέρνησης. 

Αθήνα, 28 Σεπτεμβρίου 2000 
Με εντολή Υπουργού 
Η Προϊσταμένη της Διεύθυνσης 
Α. ΧΡΥΣΑ 

□ 

Αριθ. 2/70477/0022 (2) 

Υπερωριακή εργασία, των μονίμων υπαλλήλων, εργαζο¬ 
μένων στη Μεταφραστική Υπηρεσία. 

ΟΙ ΥΠΟΥΡΓΟΙ 

ΕΞΩΤΕΡΙΚΩΝ - ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του άρθρου 19 του Ν. 2594/98 ΦΕΚ Α' 
62/24.3.1998 «Περί Οργανισμού του Υπουργείου Εξωτε¬ 
ρικών». 

2. Τις διατάξεις του άρθρου 18 του Ν. 2470/97, όπως 
αντικαταστάθηκε από το άρθρο 15 του Ν. 2592/1998. 

3. Την υπ’ αριθμ. 1039386/441/Α0006/21.4.2000 Κοινή 
Απόφαση του Πρωθυπουργού και του Υπουργού Οικονο¬ 
μικών με θέμα «Ανάθεση αρμοδιοτήτωντου Υπουργού Οι¬ 
κονομικών στους Υφυπουργούς Οικονομικών». 

4. Το υπ’ αριθμ. 2047014/7479/0022/30.4.98 έγγραφο 
του Υπουργείου Οικονομικών. 

δ.Τις καθημερινές επείγουσες και μη επιδεχόμενες αναβο¬ 
λή εργασίεςτης Μεταφραστικής Υπηρεσίας, αποφασίζουμε: 

Εγκρίνουμε την καθιέρωση υπερωριακής εργασίας 17 
μονίμων υπαλλήλων που υπηρετούν στην Μεταφραστική 
Υπηρεσία για 50 ώρες μηνιαίως στον καθένα από 1.7.2000 
έως31.12.2000. 

Από την απόφαση αυτή προκαλείται δαπάνη περίπου 
14.500.000 δρχ. και βαρύνει τον ειδικό λογαριασμό του 
Ν.Δ. 938/71 και του Ν. 2594/98 άρθρ. ,19παρακρατήσεως 
Μεταφραστικών Τ ελών. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 31 Ιουλίου 2000 

οι ΥΠΟΥΡΓΟΙ 

ΕΞΩΤΕΡΙΚΩΝ ΥΦΥΠ. ΟΙΚΟΝΟΜΙΚΩΝ 

ΓΙΩΡΓΟΣ Α. ΠΑΠΑΝΔΡΕΟΥ ΓΕΩΡΓΙΟΣ ΔΡΥΣ 


Αριθ. 2/67124/0022 (3) 

Έγκριση χρησιμοποίησης και καθορισμός αμοιβής υπαλ¬ 
λήλων της Γ.Γ.ΕΣΥΕ, υπαλλήλων άλλων Δημοσίων 
Υπηρεσιών καθώς και Ειδικών Συνεργατών- Εμπειρο¬ 
γνωμόνων για τη διενέργεια στατιστικών ερευνών της 
Δ/νσης Διανεμητικού Εμπορίου και Υπηρεσιών πέραν 
του κανονικού και του συνήθους υπερωριακού ωραρί¬ 
ου εργασίας των Δημοσίων Υπηρεσιών. 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ - ΟΙΚΟΝΟΜΙΚΩΝ 

Έχοντας υπόψη: 

1. -Τις διατάξεις: 

α.-του Ν.Δ. 3627/56 «περί οργανώσεως της ΕΣΥΕ», του 
Π.Δ. 1143/80 «περί Οργανισμού της Γ.Γ.ΕΣΥΕ.» και του 
Π.Δ. 532/91 «Οργανισμός Γ.Γ.ΕΣΥΕ.», 

β.-του Ν. 1558/85 «Κυβέρνηση και Κυβερνητικά Όργα¬ 
να», και του Ν.2081/92, 

γ.- των άρθρων 9 (παρ. 4 και 6) και 10 του Ν. 2392/96 
"Πρόσβαση της Γ.Γ.ΕΣΥΕ. σε διοικητικές πηγές κ.λπ.». 

δ.- του άρθρου 22 του Ν. 2362/95 «περί Δημοσίου Λογι¬ 
στικού», 

ε.- του άρθρου 40 του Ν. 849/78 «περί παροχής κινή¬ 
τρων δια την ενίσχυσιν της περιφερειακής και οικονομι¬ 
κής ανάπτυξης της Χώρας», όπως συμπληρώθηκε με το 
άρθρο 8 του Ν. 2129/93 με θέμα «Αύξηση συντάξεων και 
άλλες διατάξεις», 

2. - Την 3481/Γ-40/6.3.2000 (ΦΕΚ 268/τ.Β'/8.3.2000) κοι¬ 
νή υπουργική απόφαση με θέμα «Ανάθεση, έγκριση και 
προκήρυξη διενέργειας στατιστικών ερευνών Οδικών 
Εμπορευματικών Μεταφορών», με συμβόλαιο αρ.Β99- 
Β2704010-312.85394/Ρ Ε1 99031/3υΒ Ν53Θ, το οποίο 
έχει συναφθεί μεταξύ της Γ.Γ.ΕΣΥΕ και του Στατιστικού 
Γ ραφείου των Ευρωπαϊκών Κοινοτήτων (ΕυΐΌδΙαί). 

3. -Την 3482/Γ-97/6.3.2000 (ΦΕΚ 268/τ.Β'/8.3.2000) κοι¬ 
νή υπουργική απόφαση με θέμα «Έγκριση και προκήρυξη 
διενέργειας της έρευνα διακίνησης επιβατών, εμπορευ¬ 
μάτων και κινητών μονάδων, γραμμών εσωτερικού-εξω- 
τερικού σύμφωνα με το εναρμονισμένο με την Ευρωπαϊ¬ 
κή Ένωση στατιστικό σύστημα για το έτος 2000» με συμ¬ 
βόλαια αρ. Β98-Β2-7040- 3ΙΝ 5336 -3ΨΒ/Ρ Ε1 98 
020/28.12.98 και Β99-Β2 704010-312 82540/ΡΕ Ε1 99 025 
Ε/3υΒ/6.9.99 το οποίο έχει συναφθεί μεταξύ της 
Γ.Γ.ΕΣΥΕ και του Στατιστικού Γ ραφείου των Ευρωπαϊκών 
Κοινοτήτων (ΕυτοεΙαί) και την 12004/Γ-316/23.8.2000 
τροποποιητική αυτής. 

4. - Την 8574/Γ-215/9.6.2000 (ΦΕΚ 805/τ.Β'/30.6.2000) 
κοινή υπουργική απόφαση με θέμα «Ανάθεση, έγκριση 
και προκήρυξη διενέργειας στατιστικών πιλοτικών ερευ¬ 
νών στο Διανεμητικό Εμπόριο» με συμβόλαιο αρ. 
9471003/Γ-441/13.5.99 το οποίο έχει συναφθεί μεταξύ 
της Γ.Γ.ΕΣΥΕ και του Στατιστικού Γραφείου των Ευρω¬ 
παϊκών Κοινοτήτων (ΕυτοεΙαΙ). 

5. - Την 8570/Γ-155/9.6.2000 (ΦΕΚ 805/τ.Β'/30.6.2000) 
κοινή υπουργική απόφαση με θέμα «Ανάθεση, έγκριση 
και προκήρυξη διενέργειας στατιστικών έρευνών στον 
Οπτικοακουστικό Τομέα» με συμβόλαιο το οποίο έχει συ¬ 
ναφθεί στις 21.2.2000 μεταξύ της Γ.Γ.ΕΣΥΕ και του Στατι¬ 
στικού Γ ραφείου των Ευρωπαϊκών Κοινοτήτων (ΕυτοεΙαί). 

6. - Την 1039386/441/Α0006/21.4.2000 απόφαση του 
Υπουργού Οικονομικών με θέμα «Ανάθεση αρμοδιοτήτων 

του Υπουργού Οικονομικών στους Υφυπουργούς Οικονο¬ 
μικών». 

7. - Το γεγονός ότι από τις διατάξεις της απόφασης αυ¬ 
τής προκαλείται δαπάνη ύψους είκοσι τριών εκατομμυ¬ 
ρίων τετρακοσίων τριάντα χιλ. (23.430.000) δρχ. που θα 
βαρύνει τις πιστώσεις του τακτικού προϋπολογισμού της 
Γ.Γ.ΕΣΥΕ, ΚΑΕ 5354 του ειδικού φορέα 13-610 για το οι¬ 
κονομικό έτος 2000. 

8. - Η παραπάνω δαπάνη θα καλυφθεί εξ ολοκλήρου από 
εμβάσματα της Ε.Ε. τα οποία θα σταλούν σε λογαριασμό 
της Γ.Γ.ΕΣΥΕ στην Τράπεζα της Ελλάδος, σύμφωνα με 
την κοινή απόφαση των Υπουργών Συντονισμού και Οικο¬ 
νομικών 9611/3860/3.4.80 με θέμα «Εμφάνιση δοσολη- 
ψιώντου Ελληνικού Δημοσίου μετά των Ευρωπαϊκών Κοι¬ 
νοτήτων» και μέσω του Υπολόγου Συμψηφισμού θα εγ- 
γραφούν στον Προϋπολογισμό της Γ.Γ.ΕΣΥΕ (ειδ. 
φορέας 13-610 και ΚΑΕ 5354). 

9. - Σχετική εισήγηση της Δ/νσης Διανεμητικού Εμπορί¬ 
ου και Υπηρεσιών, αποφασίζουμε: 

1. - Εγκρίνουμε τη χρησιμοποίηση εξήντα τεσσάρων 
(64) υπαλλήλωντης Γ.Γ.ΕΣΥΕ, επτά (7) υπαλλήλων άλλων 
Δημοσίων Υπηρεσιών καθώς και δώδεκα (12) Ειδικών Συ¬ 
νεργατών - Εμπειρογνωμόνων οι οποίοι θα απασχολη¬ 
θούν πέραν του κανονικού και του συνήθους υπερωρια- 
κού ωραρίου εργασίας των Δημοσίων Υπηρεσιών με τη 
διενέργεια των στατιστικών ερευνών της Δ/νσης Διανεμη¬ 
τικού Εμπορίου και Υπηρεσιών κατά τη διάρκεια του 
έτους 2000. 

2. - Καθορίζουμε την εφάπαξ αμοιβή των παραπάνω κα¬ 
τά έρευνα και εργασία, ως εξής: 

Α) Στατιστικές Έρευνες Οδικών Εμπορευματικών Με¬ 
ταφορών 

α) για το σχεδίασμά, οργάνωση, συντονισμό και έλεγχο 
της ροής εργασιών των ερευνών 

1 υπάλληλος X 120.000 δρχ. X 1 μήνα = 120.000 δρχ. 

1 υπάλληλος X 100.000 δρχ. X 3 μήνες=300.000 δρχ. 

β) για τη συλλογή των ερωτηματολογίων και τη μηχανο¬ 
γραφική τους επεξεργασία 

(10.000 ερωτηματολόγια Εσωτερικών Εμπορευματικών 
Μεταφορών και 17.000 ερωτηματολόγια Διεθνών Μετα¬ 
φορών): 

8 υπάλληλοι X 80.000 δρχ. X 3 μήνες= 1.920.000 δρχ. 

γ) για τον έλεγχο και κωδικογράφηση των ερωτηματο¬ 
λογίων 

3 υπάλληλοι X 70.000 δρχ. X 3 μήνες=630.000 δρχ. 

δ) για την κατάρτιση στατιστικού λογισμικού Οδικών 
Εμπορευματικών Μεταφορών και την εγκατάστασή του 
στους Η/Υ των τελωνείων της Χώρας 

2 υπάλληλοι ΥΠ.ΟΙΚΟΝΟΜΙΚΩΝ X 250.000 δρχ. 
=500.000 δρχ. 

2 υπάλληλοι ΥΠ.ΟΙΚΟΝΟΜΙΚΩΝ X 150.000 δρχ. 
=300.000 δρχ. 

Θα χρησιμοποιηθούν για τις παραπάνω έρευνες 13 
υπάλληλοι της Γ.Γ.ΕΣΥΕ και 4 υπάλληλοι του Υπ.Οικονο¬ 
μικών συνολικά. 

Β) Έρευνα διακίνησης επιβατών, εμπορευμάτων και κι¬ 
νητών μονάδων, γραμμών εσωτερικού - εξωτερικού σύμ¬ 
φωνα με το εναρμονισμένο με την Ευρωπαϊκή Ένωση 
στατιστικό σύστημα για το έτος 2000. 

α) για το σχεδίασμά, την οργάνωση, το συντονισμό των 
εργασιών, την κατάρτιση των απαραίτητων μηχανογρα¬ 


φικών προγραμμάτων, την κατάρτιση και επιμέλεια των 
ερωτηματολογίων και των δημοσιευμάτων, τις μεταφρά¬ 
σεις κ.λπ. 

1 υπάλληλος X 120.000 δρχ. X 1 μήνα =120.000 δρχ. 

1 υπάλληλος X 100.000 δρχ. X 5 μήνες =500.000 δρχ. 

3 υπάλληλοι X 80.000 δρχ. X 2 μήνες=480.000 δρχ. 

2 υπάλληλοι X 70.000 δρχ. X 3 μήνες=420.000 δρχ. 

β) Για τη συλλογή, τον έλεγχο και την κωδικογράφηση 
των ερωτηματολογίων 

5 υπάλληλοι X 80.000 δρχ. X 5 μήνες=2.000.000 δρχ. 

2 υπάλληλοι X 80.000 δρχ. X 5 μήνες= 800.000 δρχ. 

7 υπάλληλοι X 70.000 δρχ. X 5 μήνες=2.450.000 δρχ. 

3 υπάλληλοι X 80.000 δρχ. X 3 μήνες= 720.000 δρχ. 

4 υπάλληλοι X 70.000 δρχ. X 3 μήνες= 840.000 δρχ. 

Θα χρησιμοποιηθούν για τις παραπάνω εργασίες είκοσι 

οκτώ (28) υπάλληλοι της Γ.Γ.ΕΣΥΕ. 

γ) Γ ια θέματα Θαλασσίων Μεταφορών η εφάπαξ αμοιβή 
και για τους τέσσερις (4) ειδικούς συνεργάτες-εμπειρο- 
γνώμονες θα είναι 3.800.000 δρχ. 

δ) Η εφάπαξ αμοιβή και για τους οκτώ (8) ειδικούς συ- 
νεργάτες-εμπειρογνώμονες οι οποίοι θα ασχοληθούν με 
την πιλοτική εφαρμογή του ηλεκτρονικού συστήματος 
ΕΩΙ στις θαλάσσιες μεταφορές και με την εξασφάλιση της 
πλήρους ανταπόκρισης των φορέων που είναι υπόχρεοι 
στην παροχή των πρωτογενών στατιστικών στοιχείων θα 
είναι 1.000.000 δρχ. 

ε) Η εφάπαξ αμοιβή και για τους τρεις (3) δημοσίους 
υπαλλήλους των εμπλεκόμενων Δ/νσεων του Υπουρ¬ 
γείου Εμπορικής Ναυτιλίας οι οποίοι θα υποστηρίξουν 
την εφαρμογή του νέου εναρμονισμένου με την Ευρω¬ 
παϊκή Ένωση στατιστικού συστήματος θα είναι 
250.000 δρχ. 

Γ) Στατιστικές πιλοτικές έρευνες στο Διανεμητικό 
Εμπόριο 

α) Γ ια το σχεδίασμά, συντονισμό και έλεγχο εργασιών 
της πιλοτικής έρευνας, μεταφράσεις, θεωρήσεις τελικών 
πινάκων κ.α. 

1 υπάλληλος X 120.000 δρχ. X 1 μήνα =120.000 δρχ. 

1 υπάλληλος X 100.000 δρχ. Χ6 μήνες=600.000 δρχ. 
β) Γ ια την κατάρτιση και επιμέλεια ερωτηματολογίων, 
κατάρτιση μηχανογραφικών προγραμμάτων, έλεγχο τελι¬ 
κών πινάκων και κατάρτιση εκθέσεων 
1 υπάλληλος X 80.000 δρχ. X 2 μήνες =160.000 δρχ. 

1 υπάλληλος X 80.000 δρχ. X 3 μήνες=240.000 δρχ. 

3 υπάλληλοι X 80.000 δρχ. X 4 μήνες=960.000 δρχ. 
γ) Γιατη συλλογή, έλεγχο, κωδικογράφηση και μηχανο¬ 
γραφική επεξεργασία των ερωτηματολογίων 
3 υπάλληλοι X 70.000 δρχ. X 4 μήνες=840.000 δρχ. 

1 υπάλληλος X 70.000 δρχ. X 2 μήνες = 140.000 δρχ. 

2 υπάλληλοι X 70.000 δρχ. X 3 μήνες=420.000 δρχ. 

Θα χρησιμοποιηθούν για τις παραπάνω έρευνες δεκα¬ 
τρείς (13) υπάλληλοι της Γ.Γ.ΕΣΥΕ συνολικά. 

Δ) Έρευνες στον Οπτικοακουστικό Τομέα 
Εργασία 1η 

Για το σχεδίασμά, οργάνωση και συντονισμό των εργα¬ 
σιών: 

1 υπάλληλος X 120.000 δρχ. X 1 μήνα= 120.000 δρχ. 
Εργασία 2η 

Για το σχεδίασμά, οργάνωση, έλεγχο των εργασιών και 
τη μετάφραση των ξενόγλωσσων ορισμών 
1 υπάλληλος X 100.000 δρχ. Χ5 μήνες=500.000 δρχ. 

Εργασία 3η 

Για την κατάρτιση ερωτηματολογίων, οδηγιών, έλεγχο 
και επεξεργασία των δελτίων 

1 υπάλληλος X 80.000 δρχ. X 5 μήνες= 400.000 δρχ. 

3 υπάλληλοι X 70.000 δρχ. X 5 μήνες= 1.050.000 δρχ. 

1 υπάλληλος X 70.000 δρχ. Χ3μήνες= 210.000 δρχ. 

Εργασία 4η 

Για την έκδοση αποφάσεων ανάθεσης, έγκρισης, προ¬ 
κήρυξης και έγκρισης ερωτηματολογίων κ.λπ. 

1 υπάλληλος X 70.000 δρχ. X 2 μήνες= 140.000 δρχ. 

Εργασία 5η 

Για την εισαγωγή των στοιχείων στους Η/Υ και την κα¬ 
τάρτιση πινάκων-έκδοση αποτελεσμάτων 

1 υπάλληλος X 70.000 δρχ. X 2 μήνες= 140.000 δρχ. 

Εργασία 6η 

Για την ανάλυση και βελτίωση των στατιστικών δεδομέ¬ 
νων προκειμένου να δημιουργηθεί σχετική ημερίδα 

1 υπάλληλος X 80.000 δρχ. X 3 μήνες=240.000 δρχ. 

Θα χρησιμοποιηθούν δέκα (10) υπάλληλοι της 
Γ.Γ.ΕΣΥΕ συνολικά. 

3. - Η παραπάνω δαπάνη που ανέρχεται στο ποσό των εί¬ 
κοσι τριών εκατομμυρίων τετρακοσίων τριάντα χιλ. 
(23.430.000) δραχμών θα βαρύνει τις πιστώσεις του τα¬ 
κτικού προϋπολογισμού εξόδων του ΥΠΕΘΟ (Γ.Γ.ΕΣΥΕ) 
οικον.έτους 2000, ΚΑΕ 5354 , ειδικού φορέα 13-610. 

4. - Ο ορισμός των υπαλλήλων της Γ.Γ.ΕΣΥΕ, άλλων δη¬ 
μοσίων υπηρεσιών και ειδικών συνεργατών-εμπειρογνω- 
μόνων γίνεται με απόφαση του Γ ενικού Γ ραμματέα ΕΣΥΕ. 

5. -Η απόφαση να έχει αναδρομική ισχύ από 1.7.2000. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 18 Οκτωβρίου 2000 

οι ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΥΦΥΠ. ΟΙΚΟΝΟΜΙΚΩΝ 

ΓΙΑΝΝΟΣ ΠΑΠΑΝΤΩΝΙΟΥ ΓΕΩΡΓΙΟΣ ΔΡΥΣ 

□ 

Αριθ. 2/55104/0022 (4) 

Τροποποίηση της 2/21513/0022/9.5.2000 Απόφασης του 
Υπουργού Οικονομικών. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του άρθρου 12 παρ. ι, εδ. β' του Ν. 
1351/83 «Εισαγωγή σπουδαστών στην Τριτοβάθμια Εκ¬ 
παίδευση και άλλες διατάξεις», όπως τροποποιήθηκε με 
το άρθρο 71, παρ.4, εδ.α του Ν. 1566/85 «Δομή και λει¬ 
τουργία της Πρωτοβάθμιας και δευτεροβάθμιας εκπαί¬ 
δευσης και άλλες διατάξεις». 

2. Τις διατάξεις της παραγράφου 16του άρθρου 20 του Ν. 
2753/99 (ΦΕΚ249/Α/17.11.99) «Απλοποιήσεις και ελαφρύν¬ 
σεις στη φορολογία εισοδήματος και άλλες διατάξεις». 

3. Τις διατάξεις του άρθρου 40 του Ν. 849/78. 

4. Την αριθμ. 1039386/441/Α006/21.4.2000 κοινή από¬ 
φαση του Πρωθυπουργού και του Υπουργού Οικονομι¬ 
κών «Ανάθεση αρμοδιότητας του Υπουργού Οικονομικών 
στους Υφυπουργούς Οικονομικών». 

5. Από τις διατάξεις της απόφασης αυτής δεν προκα- 
λείται επί πλέον δαπάνη σεβάρος του Κρατικού Προϋπο¬ 
λογισμού, αποφασίζουμε: 


Αντικαθιστούμε την παράγραφο 4 της αριθμ. 2/21513/ 
0022/9.5.2000 Απόφασής μας, «Καθορισμός μηνιαίας 
αποζημίωσηςτωνσπουδαστώντωνΤΕΙ και I ΕΚ που πραγ¬ 
ματοποιούν Πρακτική Άσκηση σε Υπηρεσίες του Υπουρ¬ 
γείου Οικονομικών», από τότε που ίσχυσε ως εξής: 

«4. Οι κρατήσεις και η παρακράτηση φόρου, της μηνιαί¬ 
ας αποζημίωσης, των σπουδαστών ΤΕΙ, υπόκεινται στις 
διατάξεις του άρθρου 11 του Ν. 2327/95, όπως κάθε φο¬ 
ρά θα ισχύουν». 

Κατά τα λοιπά ισχύει η αριθμ.2/21513/0022/9.5.2000 
Απόφαση. 

Η απόφαση αυτή, να δημοσιευθεί στην Εφημερίδα της 
Κυβερνήσεως. 

Αθήνα, 16 Οκτωβρίου 2000 

Ο ΥΦΥΠΟΥΡΓΟΣ 

ΓΕΩΡΓΙΟΣ ΔΡΥΣ 

□ 

Αριθ. 2/69651/0025 (5) 

Παροχή της εγγύησης του Δημοσίου για τη χορήγηση δα¬ 
νείων προς αποκατάσταση ζημιών κτιρίων που προ- 
κλήθηκαν από τις πυρκαγιές της 25ης Αυγούστου 
2000 σε περιοχές του Νομού Ιωαννίνων. 

Ο ΥΠΟΥΡΓΟΣ ΤΩΝ ΟΙΚΟΝΟΜΙΚΩΝ 

Έχοντας υπόψη: 

1. -Τις διατάξεις του Ν. 2322/95 (ΦΕΚΑ'τ. 143/95). 

2. - Την κοινή απόφαση του Πρωθυπουργού και του 
Υπουργού Οικονομικών αριθ. 1039386/441/Α0006/ 
21.4.2000 «Ανάθεση αρμοδιοτήτων του Υπουργού Οικο¬ 
νομικών στους Υφυπουργούς Οικονομικών». 

3. - Την κοινή απόφαση του Υπουργού Εθνικής Οικονο¬ 
μίας και των Υφυπουργών Εσωτερικών, Δημόσιας Διοίκη¬ 
σης και Αποκέντρωσης, Οικονομικών και ΠΕ.ΧΩ.ΔΕ. αριθ. 
9238/ΤΠ 32/9.10.2000, με την οποία οριοθετήθηκε η πε¬ 
ριοχή και εγκρίθηκαν πιστωτικές διευκολύνσεις για την 
αποκατάσταση των ζημιών κτιρίων που προκλήθηκαν από 
τις πυρκαγιές της 25ης Αυγούστου 2000 σε περιοχές του 
Νομού Ιωαννίνων. 

4. - Την απόφαση της Διϋπουργικής Επιτροπής του άρ¬ 
θρου 5 του Ν. 2322/95 (Συνεδρίαση αριθ. 267/ 
18.10.2000), με την οποία παρασχέθηκε η σύμφωνη γνώ¬ 
μη της στον Υπουργό Οικονομικών για την παροχή της εγ¬ 
γύησης του Ελληνικού Δημοσίου για κάλυψη των ανωτέ¬ 
ρω πιστωτικών διευκολύνσεων. 

5. - Το αριθ. οικ. 10061/ΤΠ 32/17.10.2000 έγγραφο του 
ΥΠΕΧΩΔΕ με το οποίο ζητείται η παροχή της εγγύησης 
του Δημοσίου προς κάλυψη των ανωτέρω πιστωτικών δι¬ 
ευκολύνσεων, αποφασίζουμε: 

Παρέχουμε την εγγύηση του Ελληνικού Δημοσίου προς 
την Αγροτική Τράπεζα της Ελλάδος και τις εμπορικές 
Τράπεζες, για τη χορήγηση πιστωτικών διευκολύνσεων 
(δανείων) σε πληγέντες από τις πυρκαγιές της 25ης Αυ¬ 
γούστου 2000 σε περιοχές του Νομού Ιωαννίνων, για την 
αποκατάσταση των ζημιώντους, σύμφωνα με τους όρους 
και προϋποθέσεις που αναφέρονται στην κοινή απόφαση 
του Υπουργού Εθνικής Οικονομίας και των Υφυπουργών 
Εσωτερικών, Δημόσιας Διοίκησης και Αποκέντρωσης, Οι¬ 
κονομικών και ΠΕ.ΧΩ.ΔΕ. αριθ. 9238/ΤΠ 32/9.10.2000. 

Τα δάνεια αυτά θα χορηγούνται ανεξάρτητα από την 
ύπαρξη δυσμενών στοιχείων που δημιουργήθηκαν μετά 
τις πυρκαγιές. 

Με την εγγύηση αυτή το Ελληνικό Δημόσιο αναλαμβά¬ 
νει την υποχρέωση να εξοφλεί τις προερχόμενες από τις 
ανεξόφλητες δόσεις των ανωτέρω δανείων απαιτήσεις 
των Τραπεζών. 

Οι Τράπεζες αυτές σε περίπτωση που δεν εξοφλήσουν 
οι πρωτοοφειλέτες τις ληξιπρόθεσμες δόσεις τους ή μέ¬ 
ρος αυτών, δικαιούνται αφού παρέλθει ένα τρίμηνο από 
τη λήξη της κάθε δόσης, να ζητήσουν από το Δημόσιο 
(Γ.Λ.Κ. - Δ.25 - Δ') την εξόφληση των απαιτήσεώντους με¬ 
τά από προηγούμενη βεβαίωση τους στην αρμόδια Δη¬ 
μόσια Οικονομική Υπηρεσία (Δ.Ο.Υ.) στο λογ/σμό Νο 555 
σαν έσοδο του λογ/σμού του Δημοσίου «Κεφάλαιον 
Ασφαλίσεως Χρηματοδοτήσεων εκ Κεφαλαίων ή εγγυή- 
σειτου Ελληνικού Δημοσίου» σύμφωνα με τις διατάξεις 
του Π.Δ/τος αριθ. 16/1989 (ΦΕΚ 6/5.1.1989 τ.Α') και τις 
οδηγίες της εγκυκλίου μας με αριθ. 98348/2945/ 
8.8.1979. 

Οι προαναφερόμενες Τράπεζες πρέπει να επιδιώκουν 
μέσα στον ανωτέρω οριζόμενο χρόνο τωντριών (3) μηνών 
για τον οποίο το Δημόσιο καλύπτει με την εγγύηση του 
τους τόκους υπερημερίας για κάθε καθυστερημένη δό¬ 
ση, την είσπραξη των ληξιπρόθεσμων εγγυημένων από το 
Δημόσιο δόσεων από τους πρωτοφειλέτες με την ίδια επι¬ 
μέλεια που δείχνουν και για τα δάνεια που χορηγούν χω¬ 
ρίς την εγγύηση του Δημοσίου. 

Σε περίπτωση κατάπτωσης της παρούσας εγγύησης οι 
δανείστριες Τράπεζες θα πρέπει να υποβάλλουν με σχε¬ 
τικό έγγραφο τους στο Γ.Λ.Κ. - Δ25 - Δ', προκειμένου να 
εξοφληθούν από το Δημόσιο οι εγγυημένες απαιτήσεις 
τους, τα εξής δικαιολογητικά: 

1. - Την συναφθείσα σύμβαση. 

2. - Κατάσταση αναλυτικού υπολογισμού των εγγυημέ¬ 
νων απαιτήσεών τους, στην οποία να φαίνονται όλα τα 
στοιχεία του κάθε δανείου (π.χ.. χρονολογία χορήγησης, 
ποσό, χρονολογίες λήξης δόσεων, ποσά δόσεων, ποσά 
καταβολών, χρονολογίες καταβολών, τυχόν τόκοι υπερη¬ 
μερίας, έξοδα κ.λπ.). 

3. - Το αντίγραφο της τριπλότυπης περιληπτικής κατά¬ 
στασης βεβαίωσης που επιστρέφεται θεωρημένο απάτην 
αρμόδια Δημ. Οικον. Υπηρεσία (Δ.Ο.Υ.). 

Τέλος οι δανείστριες Τράπεζες (Κεντρικά Καταστήμα¬ 
τα), παρακαλούνται να υποβάλλουν στο ΓΑ.Κ. - Δ25 - Δ' 
κάθε εξάμηνο χωρίς καθυστέρηση, συγκεντρωτική κατά¬ 
σταση στην οποία να αναφέρεται η κίνηση των ανωτέρω 
δανείων που θα χορηγηθούν από αυτές και τα Υποκατα- 
στήματάτης, σύμφωνα με τις οδηγίες που έχουν δοθεί με 
την εγκύκλιο μας αριθ. 189030/24.12.75. 

Ο έλεγχος της εφαρμογής των διατάξεων της παρού¬ 
σας απόφασης καθώς και η αντιμετώπιση στα πλαίσια αυ¬ 
τής των προβλημάτων που θα ανακύπτουν κατά την υλο¬ 
ποίηση ανατίθεται στη Δ/νση Κίνησης Κεφαλαίων, Εγγυή¬ 
σεων, Δανείων και Αξιών (ΓΑ. Κ. - Δ25-Δ'). 

Από τις διατάξεις της παρούσας προκαλείται δαπάνη 
εις βάρος του Κρατικού Προϋπολογισμού, η οποία όμως 
δεν μπορεί να υπολογιστεί. 

Η απόφαση αυτή να δημοσιευθεί στην Εφηιιεοίδα τηο 
Κυβερνήσεως. 

Αθήνα, 19 Οκτωβρίου 2000 

Ο ΥΦΥΠΟΥΡΓΟΣ 

Γ. ΔΡΥΣ 


Αριθ. 1093246/5486/0016 (6) 

Καθορισμός κατηγοριών και κλάσεωντων Ειδικών Εντύ¬ 
πων παραβολών σε Ευρώ. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις της παραγράφου 3 του άρθρου 12 του 
Ν. 2362/95 (ΦΕΚ/Α7247) «περί Δημοσίου Λογιστικού 
Ελέγχου των δαπανώντου Κράτους και άλλες διατάξεις». 

2. Τις διατάξεις των άρθρων 1,2, 10 και 19 του Ν. 2842 
(ΦΕΚ207Α'/27.9.2000) «Λήψη συμπληρωματικών μέτρων 
για την εφαρμογή των Κανονισμών (ΕΚ) 1103/97, 974/98, 
2866/98 του Συμβουλίου, όπως ισχύουν σχετικά με την ει¬ 
σαγωγή του ΕΥΡΩ». 

3. Την ανάγκη καθορισμού των νέων κλάσεωντων εντύ¬ 
πων παραβολών σε Ευρώ, προκειμένου να γίνουν το τα¬ 
χύτερο οι παραγγελίες εκτύπωσής τους προς την Τράπε- 
ζατης Ελλάδος, όπως η ίδια έχει ζητήσει, διάτων εκπρο¬ 
σώπων της, ώστε να μπορεί να ανταπροκριθεί στους 
αιτούμενους χρόνους, σε σχέση μετοντεράστιο όγκο ερ¬ 
γασιών εκτύπωσης τον οποίο έχει να αντιμετωπίσει ενό- 
ψει της εφαρμογής του οριστικού καθεστώτος Ευρώ. 

4. Την απόφαση του Πρωθυπουργού καιτου Υπουργού 
Οικονομικών με αριθ.1039386/441/Α006/21.4.2000 (ΦΕΚ 
571/Β72000), για ανάθεση αρμοδιοτήτων στους Υφυ¬ 
πουργούς Οικονομικών, αποφασίζουμε: 

Θέτουμε σε κυκλοφορία από 1.1.2002 τις παρακάτω κα¬ 
τηγορίες και κλάσεις ειδικών εντύπων παραβολών και ορί¬ 
ζουμε τις κατά περίπτωση αιτίες είσπραξης, τον τρόπο 
εμφάνισης τους στον κρατικό προϋπολογισμό και τη δια¬ 
δικασία διαχείρισης και επιστροφής των μη χρησιμοποιη- 
θέντων εντύπων. 

Α. ΚΑΤΗΓΟΡΙΑ «ΠΑΡΑΒΟΛΑ ΔΗΜΟΣΙΟΥ» 

ΚΛΑΣΕΙΣ ΣΕ ΕΥΡΩ 

0.50 -1-2-3-4-5-6-7-8-9-10-20-30-40-50 -100 
Με τα «Παράβολα Δημοσίου» εισπράττονται έσοδα του 
Δημοσίου που προέρχονται α) από παράβολα πάσης φύ- 
σεως β) από παραβάσεις του Κώδικα Οδικής Κυκλοφο- 
ρίας. 

Τα έσοδα από τη διάθεση των ανωτέρω εντύπων εισά- 
γονται στον Κ.Α.Ε. προϋπολογισμού 3741 «παράβολα 
από κάθε αιτία». 

Β. ΚΑΤΗΓΟΡΙΑ «ΠΑΡΑΒΟΛΑ ΑΓΩΓΟΣΗΜΟΥ» 

ΚΛΑΣΕΙΣ ΣΕ ΕΥΡΩ 

0,50-1 -2-3-4-5-6-7-8-9-10-20-30-40-50 
Πλέον ποσοστό 20% υπέρ ΤΑΧΔΙΚ σε κάθε κλάση 
Με τα «Παράβολα Αγωγοσήμου» εισπράττονται έσοδα 
του Δημοσίου που προέρχονται από παραστάσεις Πολιτι¬ 
κής Αγωγής (δικαστικό ένσημο). 

Τα Έσοδα από τη διάθεση των ανωτέρω εντύπων εισά- 
γονται στον Κ.Α. Ε. προϋπολογισμού 2375 «Αντίτιμο δικα¬ 
στικού ενσήμου σε αγωγές και προσωρινά μέτρα». 

Το επιπλέον ποσοστό 20% αποδίδεται στο ΤΑΧΔΙΚ. 

Γ. ΚΑΤΗΓΟΡΙΑ «ΠΑΡΑΒΟΛΑ ΧΑΡΤΟΣΗΜΟΥ» 

ΚΛΑΣΕΙΣ ΣΕ ΕΥΡΩ 

0,50-1 -2-3-4-5-6-7-8-9-10-20-30-40-50 
Πλέον ποσοστό 20% υπέρ Ο.Γ.Α, σε κάθε κλάση 
Με τα «Παράβολα Χαρτοσήμου», εισπράττονται έσοδα 
του Δημοσίου που προέρχονται α) από την έκδοση και 
αναθεώρηση αδειών οδήγησης, β) από την έκδοση δια¬ 
βατηρίων, γ) από την είσπραξη των τελών χαρτοσήμου 

επί των χορηγούμενων αδειών παραμονής και εργασίας 
στους αλλοδαπούς και δ) από την είσπραξη αναλογικών ή 
παγίων τελών χαρτοσήμου. 

Τα έσοδα από από τη διάθεση των ανωτέρω εντύπων ει- 
σάγονται στον Κ.Α.Ε. προϋπολογισμού 1229 «Λοιπά Τέλη 
Χαρτοσήμου». 

Το επιπλέον ποσοστό 20% υπέρ Ο.Γ.Α., εισάγεται στον 
Κ.Α.Ε. 1228, «πρόσθετο ποσοστό 20% στα τέλη χαρτοσή¬ 
μου». 

Δ. ΚΑΤΗΓΟΡΙΑ «ΠΑΡΑΒΟΛΑ ΚΤΕΟ» 

ΚΛΑΙΕΙΣ ΣΕ ΕΥΡΩ 0,50 -1-2-3-4-5-6-7-8-9-10- 
20-30-40-50 

Μετά «Παράβολα ΚΤΕΟ», εισπράττονται έσοδατου Δη¬ 
μοσίου που προέρχονται από την είσπραξη τωντελώντου 
τεχνικού ελέγχου ΚΤΕΟ και του τέλους ειδικού ελέγχου 
καυσαερίων. 

Τα έσοδα από τη διάθεση των ανωτέρω εντύπων, εισά- 
γονται στον ΚΑΕ προϋπολογισμού 1375, «Ειδικάτέλη διε¬ 
νέργειας τεχνικού ελέγχου οχημάτων». 

Ε. ΚΑΤΗΓΟΡΙΑ «ΠΑΡΑΒΟΛΑ Φ.Π.Α.» 

ΚΛΑΙΕΙΣ ΣΕ ΕΥΡΩ 

30-45 

Με τα «παράβολα Φ.Π.Α.», εισπράττονται έσοδα του 
Δημοσίου που προέρχονται από την είσοδο στη χώρα μας 
ξένων τουριστικών λεωφορείων. 

Τα έσοδα από τη διάθεση των ανωτέρω εντύπων εισά- 
γονται στον Κ.Α.Ε. προϋπολογισμού 1119 «Φ.Π.Α, σε κά¬ 
θε είδους λοιπές δραστηριότητες». 

ΣΤ. ΓΕΝΙΚΑ 

1. Τα Ειδικά έντυπα παράβολα αποτελούνται από το κύ¬ 
ριο σώμα και το απόκομμα. Το κύριο σώμα έχει διαστά¬ 
σεις 155 X 85 χιλιοστά και το απόκομμα 55 X 85 χιλιοστά. 
Συνολικά δηλαδή είναι διαστάσεων 210 X 85 χιλιοστών. 
Μεταξύ του κύριου σώματος και του αποκόμματος υπάρ¬ 
χει κάθετη διάτρηση στη διάσταση των 85 χιλιοστών. 

2. Εκτυπώνονται σε ειδικό χαρτί, το οποίο φέρει σε όλη 
την επιφάνεια του το υδατογράφημα με στοιχεία Υ.Ο. 
(Υπουργείο Οικονομικών) το οποίο γίνεται εμφανές, αν το 
έντυπο υψωθεί στο φως. 

3. Φέρουν τις εξής παραστάσεις και κείμενα Πλαίσιο 
από γραμμοκόσμημα. 

Δίχρωμο δάπεδο που αποτελείται από πλέγμα και 
ασφαλιστικό διακοσμητικό γραμμοκόσμημα. 

Τη σειρά, τον αριθμό, το εθνόσημο και στο απόκομμα 
και στο κυρίως παράβολο. 

Στο κείμενο του Αποκόμματος αναγράφονται: 

ΑΠΟΚΟΜΜΑ ΠΑΡΑΒΟΛΟΥ ΔΗΜΟΣΙΟΥ-ΑΓΩΓΟΣΗ- 
ΜΟΥ - ΧΑΡΤΟΣΗΜΟΥ - ΚΤΕΟ - Φ.Π.Α. (κατά περίπτωση), 
το ποσό κάθε κλάσεως (αριθμητικά και ολογράφως) 

ΚΑΤΑΤΕΘΗΚΕ ΑΠΟ.όνομα και επώνυμο 

καταθέτη. 

ΓΙΑ.αιτία κατάθεσης ΤΗΝ.ημερομηνία, ο 

ΠΡΟ ΣΤΑΜΕΝΟΣ ΤΗΣ ΥΠΗΡΕΣΙΑΣ,.σφραγί¬ 

δα υπογραφή. 

Επίσης το κείμενο στο κυρίως παράβολο: 

ΕΛΛΗΝΙΚΗ ΔΗΜΟΚΡΑΤΙΑ, ΠΑΡΑΒΟΛΟ ΔΗΜΟΣΙΟΥ - 
ΑΓΩΓΟΣΗΜΟΥ - ΧΑΡΤΟΣΗΜΟΥ - ΚΤΕΟ -Φ.Π.Α, (κατά πε¬ 
ρίπτωση), το ποσό κάθε κλάσεως (αριθμητικά και ολο¬ 
γράφως), 

ΚΑΤΑΘΕΤΗΣ.επώνυμο, όνομα, πατρώ¬ 

νυμο , 


ΚΑΤΟΙΚΟΣ.οδός, αριθ.. Υπηρεσία 

στην οποία γίνεται η κατάθεση,.αιτιο¬ 

λογία κατάθεσης, 

Συμπληρώνεται με τη φροντίδα και ευθύνη των ενδια¬ 
φερομένων. Ειδικά στα «ΠΑΡΑΒΟΛΑ Φ.Π.Α.», περιέχεται, 
το κείμενο: 

α) στο Απόκομμα και στην κλάση των 30 Ευρώ Άρθρου 
12 παρ. 2 περ. β' Ν.1642/86 Φ.Π.Α. Παραδόθηκε την 

., Γιατουριστικό λεωφορείο μέχρι 30 θέσεις, ο πα- 

ραδίδων 

Στην κλάση των 45 Ευρώ διαφοροποιείται ως εξής: 

Γιατουριστικό λεωφορείο με περισσότερες από 30 θέσεις 

β) στο κυρίως παράβολο 

Άρθρου 12 παρ. 2 περ. β'του Ν.1642/86 Φ.Π.Α. 

Καταβολή Φ.Π.Α, που αναλογεί στα τουριστικά λεωφο¬ 
ρεία μέχρι τριάντα (30) θέσεις. 

Στην κλάση των 45 Ευρώ διαφοροποιείται ως εξής: 

Καταβολή Φ.Π.Α, που αναλογεί στα τουριστικά λεωφο¬ 
ρεία με περισσότερες από τριάντα (30) θέσεις. 

Στην πίσω όψη φέρουν γρσμμοκόσμημα που περιβάλ¬ 
λει δάπεδο του ιδίου χρώματος της εμπρόσθιας όψης. 

Κείμενο ως εξής: 

ΤΙΤΛΟΣ ΥΠΗΡΕΣΙΑΣ. 

ΠΡΑΞΗ ΕΠΙΣΤΡΟΦΗΣ 

Να επιστραφεί στον καταθέτη το ποσό που αναγράφε¬ 
ται στην άλλη όψη. 

. 20 .... 

Ο. 

(Υπογραφή - Σφραγίδα) 

ΑΠΟΔΕΙΞΗ. 


Ο.εισέπραξα 

το ποσό των ΕΥΡΩ . 

(.) για την επιστροφή του. 


.που δεν έχει χρησιμοποιηθεί. 

Στοιχεία ταυτότητας .20. .. 

ή διαβατηρίου Για την είσπραξη 

. (Υπογραφή) 

ΝΑ ΠΛΗΡΩΘΟΥΝ 
ΕΥΡΩ. 


. 20 ... 

Ο Προϊστάμενος Τμήματος 

* Τα στοιχεία της όψης αυτής συμπληρώνονται από τις 
αρμόδιες υπηρεσίες και όχι από τον καταθέτη. 

γ) Κάθε κλάση ειδικών εντύπων κάθε κατηγορίας θα 
έχει ένδειξη σειράς και θα φέρει αρίθμηση. 

Σε όλα τα έντυπα στην πρώτη εκτύπωση τους η αρίθμη¬ 
ση θα αρχίζει από 001 και τη Σειρά Α. 

4. Ο χρωματισμός των εντύπων ορίζεται ως εξής: 
α) ΠΑΡΑΒΟΛΑ ΔΗΜΟΣΙΟΥ: κίτρινο 

β) ΠΑΡΑΒΟΛΑ ΑΓΩΓΟΣΗΜΟΥ: μπλε 
γ) ΠΑΡΑΒΟΛΑ ΧΑΡΤΟΣΗΜΟΥ: πράσινο 
δ) ΠΑΡΑΒΟΛΑ ΚΤΕΟ: ροζ 
ε) ΠΑΡΑΒΟΛΑ Φ.Π.Α.: πορτοκαλί 

5. Τα ποσά που καταβάλλονται με έντυπα παράβολα 
όλων των κατηγοριών, στρογγυλοποιούνται ως εξής: 

Ποσά με κλάσμα από 1 μέχρι 25 Ευρωσέντ στην προη¬ 
γούμενη ακέραια μονάδα Ευρώ. 

Ποσά με κλάσμα από 26 μέχρι 49 Ευρωσέντ στο μισό 
Ευρώ. 

Ποσά με κλάσμα από 51 μέχρι 75 Ευρωσέντ στο προη¬ 
γούμενο μισό Ευρώ. 

Ποσά με κλάσμα από 76 μέχρι 99 Ευρωσέντ στην επό¬ 
μενη ακέραια μονάδα Ευρώ. 

6. Σε περίπτωση που το πληρωτέο ποσό δεν ανταποκρί- 
νεται σε μία κλάση, αυτό επιτυγχάνεται με το συνδυασμό 
και άλλων κλάσεων και μέχρι 4 έντυπα το ανώτερο. 

7. Τα ποσά που καταβάλλονται με έντυπα παράβολα, 
σε περίπτωση α) έλλειψης αυτών β) υπέρβασης του πο¬ 
σού των 160 Ευρώ για τα παράβολα Δημοσίου των 90 Ευ¬ 
ρώ για τα παράβολα χαρτοσήμου και των 100 Ευρώ για 
όλες τις λοιπές κατηγορίες και γ) μη επίτευξης του πλη¬ 
ρωτέου ποσού με το συνδυασμό τεσσάρων κλάσεων, 
μπορούν να εισπράττονται και με την έκδοση διπλοτύ¬ 
πων είσπραξης, εισάγοντας στους αντίστοιχους Κ.Α. Ε. 
τα σχετικά ποσά. 

8. Το απόκομμα των εντύπων παραδίδεται στον πολίτη, 
από την υπηρεσία στην οποία κατατίθενται αρχικά, και 
ανεξάρτητα αν διαβιβαστούν στη συνέχεια σε άλλη αρ¬ 
μόδια υπηρεσία. 

9. Η διαχείριση των ειδικών εντύπων παραβολών, ανατί¬ 
θεται στην Υ.Δ.Ε.Α.Δ., μέσω της οποίας εφοδιάζονται οι 
Δ.Ο.Υ. ύστερα από σχετικά αιτήματα τους, για την περαι¬ 
τέρω διάθεση τους. 

Ειδικά, γιατηνπρώτη εφαρμογή, η Υ.Δ.Ε.Α.Δ. θα προβεί 
σε οίκοθεν αποστολή των νέων εντύπων προς τις Δ.Ο.Υ., 
συνεκτιμώντας την κίνηση που παρουσιάζουν τα παράβο¬ 
λα κλάσεων σε δραχμές, με ποσότητες που θα καλύψουν 
τις ανάγκες τους για τρεις μήνες. 

10. Για την επιστροφή του προϊόντος των εντύπων πα¬ 
ραβολών, απαιτείται η συμπλήρωση από την υπηρεσία 
που κατά περίπτωση προορίζονταν για υποβολή, της πρά¬ 
ξης επιστροφής, που υπάρχει στην πίσω όψη αυτών. 

Η συμπλήρωση της πράξης επιστροφής είναι υποχρεω¬ 
τική από την υπηρεσία που ο ενδιαφερόμενος αναγράφει 
στα έντυπα, ακόμη και αν δεν έχει κατατεθεί σ’ αυτήν. 

Στην πράξη επιστροφής εκτός από τον τίτλο της υπη¬ 
ρεσίας, την υπογραφή και τη σφραγίδα, υποχρεωτικά 
αναγράφεται και το ονοματεπώνυμο του αρμοδίου οργά¬ 
νου, που διατάσσει την επιστροφή. 

Έντυπα παράβολα τα οποία δεν έχουν συμπληρωθεί και 
υποβληθεί στην αρμόδια υπηρεσία, δεν επιστρέφονται. 
Όμοια δεν επιστρέφεται μέρος του αναγραφόμενου πο¬ 
σού. 

Ο χρόνος παραγραφής καθορίζεται, κατά περίπτωση, 
από τις διατάξεις που ισχύουν. 

Μετά τη συμπλήρωση από την αρμόδια υπηρεσία της 
πράξης επιστροφής, για μεν τις χειρόγραφες Δ.Ο.Υ., τα 
έντυπα καθίστανται τα ίδια τίτλοι πληρωμής για δε τις 
Δ.Ο.Υ. ΤΑΧΙ5 εκδίδεται Α.Φ.Ε.Κ. Και στις δύο περιπτώσεις 
τα σχετικά δικαιολογητικά στέλνονται στις Υ.Δ.Ε. για την 
έκδοση των σχετικών συ μψηφιστικών X. Ε. Π. και μέχρι την 
έκδοση και αποστολή αυτών στις Δ. Ο. Υ., τα πληρωτέα πο¬ 
σά εμφανίζονται λογιστικά ως αντίτιμα. 

Οι ανωτέρω επιστροφές γίνονται από οποιαδήποτε 
Δ.Ο.Υ. και όχι κατ’ ανάγκην από αυτή που ο πολίτης προ¬ 
μηθεύτηκε τα έντυπα. 

11. Στις περιπτώσεις, που για την ίδια αιτία απαιτείται 
συνδυασμός κλάσεων, είναι δυνατόν τα στοιχεία των εν¬ 
διαφερομένων να αναγράφονται μόνο στο έντυπο της με¬ 
γαλύτερης κλάσης, ενώ στα υπόλοιπα τα οποία συρρά- 


πτονται μ’ αυτό, αναγράφεται η αρίθμηση του εντύπου 
αυτού με την ένδειξη «ΣΧΕΤΙΚΟ Νο.ΣΕΙΡΑ.». 

Σε τυχόν επιστροφές των εντύπων αυτών, διαγράφεται 
η παραπάνω ένδειξη με δύο παράλληλες γραμμές και 
αναγράφονται τα στοιχεία των ενδιαφερομένων, ενώ από 
την αρμόδια υπηρεσία συμπληρώνεται σε όλα τα έντυπα 
πράξη επιστροφής. 

12. Τα ειδικά έντυπα παράβολα μπορούν να πωλού- 
νται από ιδιώτες (με προμήθεια), όπως και να διαθέτο- 
νται από τρίτες υπηρεσίες ή Ν.Π.Δ.Δ. (χωρίς προμή¬ 
θεια), με τη σύσταση παγίων προκαταβολών υλικού και 
σύμφωνα με τις διατάξεις που ισχύουν και για τις δύο 
περιπτώσεις. 

13. Τα ειδικά έντυπα παράβολα εκτυπώνονται από το 
Ι.Ε.Τ.Α, της Τράπεζας Ελλάδος, στο οποίο καταβάλλεται 
το κόστος της εκτύπωσης, με την έκδοση Χ.Ε.Π., χωρίς 
κρατήσεις στο ποσό που κάθε φορά αναγράφεται στο 
σχετικό έγγραφο της Τράπεζας, το οποίο επέχει θέση τι¬ 
μολογίου. 

Το υδατογραφημένο χαρτί που απαιτείται για την εκτύ¬ 
πωση τους, προμηθεύεται και παραδίδεται στην Τράπεζα 
Ελλάδος, με τη φροντίδα του Υπουργείου Οικονομικών 
και μέσω του Ε.Π.Π. του Υπουργείου Ανάπτυξης. 

Οι εντολές για την εκτύπωση των εντύπων προς την 
Τράπεζα Ελλάδος, συντάσσονται από την 16η Δ/νση Ει¬ 
σπράξεων Δημοσίων Εσόδων και υπογράφονται απ’τον 
εκάστοτε εποπτεύοντα αυτήν Γ ενικό Γ ραμματέα. 

14. Οι διατάξεις, για τα έντυπα παράβολα κλάσεων σε 
δραχμές, ισχύουν μέχρι την κυκλοφορία των νέων εντύ¬ 
πων και μέχρι την εφαρμογή του οριστικού καθεστώτος 
Ευρώ. 

Ο τρόπος επιστροφής και λογιστικής τακτοποίησης 
των παλαιών εντύπων, όπως και τα ζητήματα διαχείρισης 
που θα προκύψουν λόγω της ανταλλαγής με έντυπα κλά¬ 
σεων σε Ευρώ, θα καθοριστούν με νεώτερες αποφάσεις 
μας. 

15. Η έκδοση αυτής της απόφασης προκαλεί δαπάνη 
στον Προϋπολογισμό του Κράτους ύψους εκατόν πενή¬ 
ντα εκατομμυρίων περίπου, η οποία προκύπτει από την 
προμήθεια του υδατογραφημένου χαρτιού και την εκτύ¬ 
πωση των ειδικών εντύπων παραβολών κατά το πρώτο 
έτος της εφαρμογής και για τα επόμενα έτη περίπου 
εβδομήντα εκατομμυρίων κατ’ έτος, δαπάνη η οποία ήδη 
βάρυνε τον προϋπολογισμό για την έκδοση των ήδη 
υπαρχόντων εντύπων παραβολών. Η σχετική πίστωση εί¬ 
ναι εγγεγραμμένη στους ΚΑΕ 1611 του Ε.Φ. 23-620 και 
0899 τουΕ.Φ.23-110. 

16. Η απόφαση αυτή να δημοσιευθεί στην Εφημερίδα 
της Κυβερνήσεως. 

Αθήνα, 16 Οκτωβρίου 2000 

Ο ΥΦΥΠΟΥΡΓΟΣ 

ΑΠΟΣΤΟΛΟΣ ΦΩΤΙΑΔΗΣ 

□ 

ΔΙΟΡΘΩΣΕΙΣ ΣΦΑΛΜΑΤΩΝ 

(7) 

Στην απόφαση του Διοικητή ΥΠΑ Δ4/Α/40810/5013/ 
12.9.2000, που δημοσιεύθηκε στο ΦΕΚ 1161 Β'/19.9.2000 
γίνονται οι παρακάτω διορθώσεις: 

1Στο θέμα, σειρά δεύτερη αντί του εσφαλμένου «από¬ 
φασης του Διοικητή ΥΠΑ» τίθεται το ορθόν «απόφασης 
του Υπουργού Μεταφορών & Επικοινωνιών». 

2.- Ακριβώς κάτω από το θέμα, αντί του εσφαλμένου «Ο 
ΔΙΟΙΚΗΤΗΤΣ ΤΗΣ ΥΠΑ» τίθεται το ορθόν «Ο ΔΙΟΙΚΗΤΗΣ 
ΤΗΣ ΥΠΑ». 


3.- Στην δεύτερη σειρά της παραγρ. 1 αντί του εσφαλ¬ 
μένου «κρίθηκε η Σύμβαση του Σικάγου», τίθεται το ορθό 
«κυρώθηκε η Σύμβαση του Σικάγου». 

(Από το Υπουργείο 
Μεταφορών και Επικοινωνιών) 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




